Neuvoston direktiivi 2004/15/EY, annettu 10 päivänä helmikuuta 2004, direktiivin 77/388/ETY muuttamisesta tarkoituksin jatkaa mahdollisuutta sallia jäsenvaltioiden soveltaa alennettuja arvonlisäverokantoja tiettyihin erityisen työvaltaisiin palveluihin



Virallinen lehti nro L 052 , 21/02/2004 s. 0061 - 0061



Neuvoston direktiivi 2004/15/EY, annettu 10 päivänä helmikuuta 2004, direktiivin 77/388/ETY muuttamisesta tarkoituksin jatkaa mahdollisuutta sallia jäsenvaltioiden soveltaa alennettuja arvonlisäverokantoja tiettyihin erityisen työvaltaisiin palveluihin EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 93 artiklan, ottaa huomioon komission ehdotuksen, ottaa huomioon Euroopan parlamentin lausunnon(1), ottaa huomioon Euroopan talous- ja sosiaalikomitean lausunnon(2), sekä katsoo seuraavaa: (1) Jäsenvaltioiden liikevaihtoverolainsäädännön yhdenmukaistamisesta - yhteinen arvonlisäverojärjestelmä: yhdenmukainen määräytymisperuste(3) 17 päivänä toukokuuta 1977 annetun neuvoston direktiivin 77/388/ETY 28 artiklan 6 kohdan mukaisesti 12 artiklan 3 kohdan a alakohdan kolmannessa alakohdassa säädettyjä alennettuja arvonlisäverokantoja voidaan soveltaa myös direktiivin liitteessä K lueteltuihin erityisen työvaltaisiin palveluihin enintään 1 päivän tammikuuta 2000 ja 31 päivän joulukuuta 2003 välisen nelivuotiskauden aikana. (2) Luvan antamisesta jäsenvaltioille soveltaa alennettua arvonlisäverokantaa tiettyihin erityisen työvaltaisiin palveluihin direktiivin 77/388/ETY(4) 28 artiklan 6 kohdassa säädetyn menettelyn mukaisesti 28 päivänä helmikuuta 2000 tehdyssä neuvoston päätöksessä 2000/185/EY annetaan tietyille jäsenvaltioille lupa soveltaa 31 päivään joulukuuta 2003 alennettua arvonlisäverokantaa tiettyihin erityisen työvaltaisiin palveluihin, joiden osalta ne ovat tätä pyytäneet. (3) Kokeiluun osallistuneiden jäsenvaltioiden laatimien arviointikertomusten perusteella komissio antoi yleisen arviointikertomuksensa 2 päivänä kesäkuuta 2003. (4) Strategiaa sisämarkkinoiden arvonlisäverojärjestelmän toiminnan parantamiseksi koskevan tiedonantonsa mukaisesti komissio on antanut alennettujen arvonlisäverokantojen kokonaistarkistusta koskevan ehdotuksen tarkoituksena niiden yksinkertaistaminen sekä yhdenmukaistaminen. (5) Neuvostolle olisi annettava tarvittava aika ottaa kantaa ehdotukseen alennettujen arvonlisäverokantojen kokonaistarkistuksesta, koska se ei ole päässyt ehdotuksen sisällöstä yhteisymmärrykseen, joten oikeudellisen epävarmuuden poistamiseksi tammikuun 1 päivästä 2004 kyseessä olevalle toimenpiteelle direktiivissä 77/388/ETY säädettyä enimmäissoveltamisaikaa olisi jatkettava. (6) Direktiivin 77/388/ETY 28 artiklan 6 kohdan soveltamisen jatkumisen varmistamiseksi on aiheellista säätää tämän direktiivin takautuvasta soveltamisesta. (7) Tämän direktiivin täytäntöönpano ei edellytä jäsenvaltioiden lainsäädännön muuttamista. (8) Direktiivi 77/388/ETY olisi muutettava vastaavasti, ON ANTANUT TÄMÄN DIREKTIIVIN: 1 artikla Korvataan direktiivin 77/388/ETY 28 artiklan 6 kohdan ensimmäisen alakohdan ilmaisu "1 päivän tammikuuta 2000 ja 31 päivän joulukuuta 2003 välisen nelivuotiskauden" ilmaisulla "1 päivän tammikuuta 2000 ja 31 päivän joulukuuta 2005 välisen kuusivuotiskauden". 2 artikla Tämä direktiivi tulee voimaan päivänä, jona se annetaan. Sitä sovelletaan 1 päivästä tammikuuta 2004. 3 artikla Tämä direktiivi on osoitettu kaikille jäsenvaltioille. Tehty Brysselissä 10 päivänä helmikuuta 2004. Neuvoston puolesta Puheenjohtaja C. McCreevy (1) Lausunto annettu 15. tammikuuta 2004 (ei vielä julkaistu virallisessa lehdessä). (2) Lausunto annettu 28. tammikuuta 2004 (ei vielä julkaistu virallisessa lehdessä). (3) EYVL L 145, 13.6.1977, s. 1, direktiivi sellaisena kuin se on viimeksi muutettuna direktiivillä 2004/7/EY (EUVL L 27, 31.1.2004, s. 44). (4) EYVL L 59, 4.3.2000, s. 10, päätös sellaisena kuin se on muutettuna päätöksellä 2002/954/EY (EYVL L 331, 7.12.2002, s. 28)